༄༅། །ཤར་རྫའི་གནས་ཆེན་གཡུང་དྲུང་ལྷུན་པོའི་དཀར་ཆག་
རིན་ཆེན་གཏེར་མཛོད་ཅེས་བྱ་བ་བཞུགས་སོ། །
གཏེར་སྟོན་གསང་སྔགས་གླིང་པ།
༄༅། །མི་གཡོ་སྤྲོས་བྲལ་བདེ་ཆེན་ཀུན་ཏུ་བཟང་། །འགག་མེད་ལྷུན་གྲུབ་
གཤེན་ལྷ་འོད་དཀར་འཆང་། །སྣ་ཚོགས་སྤྲུལ་པའི་སྟོན་པ་འཆི་མེད་ལྷ། །སྐུ་གསུམ་
ལྷ་ལ་མོས་ཏེ་དད་ཕྱག་འཚལ། །སྟོང་གསུམ་སྟོང་ཆེན་བྱེ་བ་ཕྲག་བརྒྱ་ལ། །འགྲོ་
འདུལ་འཕྲིན་ལས་བསམ་གྱིས་མི་ཁྱབ་པ། །མཛད་པའི་སྟོན་པ་ཨུད་འབར་གཙུག་
གི་ལྷ། །གང་དེའི་ཡེ་ཤེས་རོལ་བའི་འོད་ཟེར་གྱིས། །མི་མཇེད་ཞིང་ཁམས་ཕུན་སུམ་
ཚོགས་པའི་ཡུལ། །པདྨ་སྟོང་ལྡན་བསྐལ་བཟང་འདི་ཉིད་ལ། །གདུལ་དཀའ་སེམས་
ཅན་བློ་དང་འཚམས་པ་ཡི། །བོན་གྱི་འཁོར་ལོ་ཕྱི་ནང་གསང་གསུམ་བསྐོར། །ཐབས་
མཁས་ཐུགས་རྗེ་ཆེན་པོའི་འགྲོ་བའི་དོན། །རུང་དང་མ་རུང་སྲིད་པ་གསུམ་པོ་
འདུལ། །ལས་དང་བསྐལ་པ་བཟང་པོའི་སྔོན་འཕྲོ་ཅན། །གཡུང་དྲུང་སེམས་དཔའ་
ལྔ་སྟོང་ལྔ་བརྒྱའི་འཁོར། །ལྷ་ཀླུ་མི་ཡི་ཞབས་འདེགས་བསྟན་པ་སྐྱོང་། །དེ་ལྟར་
དགྲ་བཅོམ་རྫོགས་སངས་རྒྱས་དེ་ཡིས། །སྐུ་གསུང་ཐུགས་ཀྱིས་གདུལ་བྱ་ཐ་དག་
དོན། །བོན་གྱི་སྒོ་མོ་བརྒྱད་ཁྲི་བཞི་སྟོང་གསུངས། །དུས་དང་སྐབས་ཀྱིས་འགྲོ་བ་རང་
མཐུན་ཚུལ། །ཇི་སྲིད་འཁོར་བ་འདི་ཉིད་མ་སྟོང་པར། །དེ་སྲིད་བཀའ་ཡི་སྨིན་གྲོལ
274

བོན་གྱི་གནས་ཡིག་ཕྱོགས་བསྒྲིགས།
མཐའ་རྒྱས་མཛད། །ཁྱད་པར་དཀར་ཆག་འདི་ཡི་ལོ་རྒྱུས་ནི། །སངས་རྒྱས་བསྟན་
པ་རྗེས་སུ་བཞག་པའི་ཡུལ། །འཛམ་གླིང་སྟོན་པའི་བསྟན་པ་ཆེན་པོ་དེས། །སོག་
ཁ་བོན་གྱི་འབྱུང་གནས་འོལ་མོ་གླིང་། །མཛད་པའི་ཕྲིན་ལས་བསམ་མཐའ་ཡས་པ་
བསྟན། །འགྲོ་བ་ལྷ་དང་མི་དང་བདུད་དང་བཅས། །ཞི་རྒྱས་དབང་དྲག་རྣམ་པ་བཞི་
ཡིས་འདུལ། །ཁྱད་པར་བདུད་རྗེ་ཁྱབ་པ་ལག་རིང་གིས། །འགྲོ་ལ་གནོད་འཚེ་གཤེན་
ལ་འགྲན་དུ་བཙལ། །བསླུ་བྲིད་ཆོ་འཕྲུལ་སྣ་ཚོགས་བསྟན་བྱས་ནས། །གང་གིས་སྟོན་
པ་ཉིད་ལ་གླགས་མ་རྙེད། །གངས་ཅན་རྐོང་རྗེ་ཉིད་དང་ཁྱབ་པ་གཉིས། །ཉེ་གཉེན་
སྟོང(སྡོང་)ཞིང་གཤེན་གྱི་རྟ་བདུན་འདེད། །སེ་བ་ཤ་རི་བོད་ཀྱི་ཡུལ་དུ་བྲོས། །རྐོང་
ཡུལ་རོང་ཆེན་གནས་སུ་ཐབས་ཀྱིས་སྦས། །དེ་ཚེ་རྒྱལ་བ་ཐབས་མཁས་ཐུགས་རྗེ་
ཅན། །ནོར་ལ་རྔམ་སེམས་ངལ་བ་མ་དགོངས་ཀྱང་། །གངས་ཅན་མ་འོངས་བསྟན
པའི་ཞིང་སར་གཟིགས། །སྟོན་པ་འཁོར་བཅས་བོད་ཀྱི་ཞིང་དུ་བྱོན། །རུ་བཞི་ཆུ་
བོ་འདུས་མདོ་ཆེན་པོ་ལ། །བོད་ཀྱི་ལྷ་སྲིན་དྲེགས་པ་ཐམས་ཅད་བཏུལ། །ཇི་སྲིད་
བསྟན་པ་སྲུང་བའི་ཐ་ཚིག་བཞག །དེ་ནས་རིམ་གྱིས་རྐོང་པོའི་ཡུལ་དུ་བྱོན། །བདུད་
ཀྱིས་ཆོ་འཕྲུལ་མེ་ཆུ་རླུང་རི་སོགས། །ལམ་འཕྲང་བཅད་ཅིང་ཐབས་ཀྱིས་བཀག་ན་
ཡང་། །སྟོན་པའི་ཐུགས་རྗེའི་གང་ལ་མི་གཏུག་ཅིང༌། །ཐོགས་མེད་བྱོན་ནས་བདུད་
ཀྱི་རྒོལ་བ་ཟློག །ནོར་གྱི་རྟ་བདུན་རྫུ་འཕྲུལ་རྩལ་གྱིས་འགུགས། །ཡུལ་གྱི་མི་དང་
བདུད་གཉིས་ཉེ་འཚེར(ཉེར་འཚེ)ཡང་། །སྟོན་པའི་སྐུ་ལ་གནོད་པའི་ཕྱོགས་ཀུན་
ཞི། །བར་ཆད་རྐྱེན་ངན་དགེ་བའི་ཞིང་དུ་གྱུར། །མདོ་སྔགས་བཀའ་ཡིས་བསྟན་པའི་
གདུལ་བྱར་གྱུར། །འགྲོ་བ་རང་རང་ལས་ཀྱི་བསོད་ནམས་ཆེ། །བོད་ཀྱི་རྒྱལ་པོ་ལྷ་
ནས་མི་རྗེར་བབས། །གནམ་བསྐོས་རྒྱལ་ཆེན་གཉའ་ཁྲི་བཙད་པོ་ཡི། །དེ་སྲས་མུ་ཁྲི་
བཙད་པོའི་སྐུ་ཚེ་ལ། །ནམ་མཁའ་སྣང་བ་མདོག་ཅན་ལྷ་ཡུལ་ནས། །གསང་སྔགས་
275

བོན་དང་ཞང་ཞུང་ཤེས་རིག་དཔེ་ཚོགས།
བསྟན་པ་སྤེལ་བའི་དུས་ལ་བབ། །ལྷ་རི་རྩེར་བྱོན་མུ་ཁྲིའི་ལྷ་སྐལ་གྱུར། །གངས་ཅན་
བོད་ཡུལ་གསང་བ་སྔགས་བསྟན་བཙུགས། །དེ་བཞིན་བོད་ཡུལ་རྒྱལ་རབས་བཞི་
བཅུ་ལ། །གཡུང་དྲུང་བོན་བསྟན་མདོ་སྔགས་ཉི་ཤར་ལྟར། །རྒྱལ་གཤེན་བསྟན་པ་
མཉམ་ཆགས་དར་ཞིང་རྒྱས། །དེ་ཚེ་རྒྱལ་པོ་ཁྲི་སྲོང་ལྡེ་བཙན་རིང༌། །རྒྱལ་བློན་སྣང་
བ་ལོག་ཅིང་བོན་ལ་གནོད། །བསྟན་པ་རིན་ཆེན་གཏེར་དུ་གཤེགས་དགོས་གྱུར། །དེ་
དུས་བོན་གཤེན་རིག་འཛིན་ཐམས་ཅད་དང་། །ཁྱད་པར་རྒྱལ་བ་གཉིས་པ་བླ་ཆེན་
པོ། །དྲན་པ་ནམ་མཁའ་ཡབ་སྲས་ཡུམ་བཞི་ཡིས། །རྒྱ་གར་རྒྱ་ནག་སྟག་གཟིག་ཞང་
ཞུང་ཡུལ། །བྲུ་ཤ་ཁ་ཆེ་བལ་བོ་བོད་ལ་སོགས། །འགྲོ་དོན་སྨིན་གྲོལ་མཛད་ཕྲིན་
མཐའ་ཡས་སྤེལ། །དགོས་སུ་བོད་ཡུལ་ཁ་བ་ཅན་ལྗོངས་ཀྱི། །མངའ་རིས་མདོ་ཁམས་
སྟོད་སྨད་ཐམས་ཅད་ཀྱི། །མགུར་ལྷ་བརྟན་མ་གཞི་བདག་དྲེགས་པ་སོགས། །སྔོན་
གྱི་རྒྱལ་བ་འཕགས་པའི་ཐ་ཚིག་བསྒྲགས། །རང་རང་ཚད་བསྟན་བསྟན་པའི་
བཀའ་གཉེར་གཏད། །ཡང་ཁྱད་གནས་ཆེན་གནས་ཕྲན་དུ་མ་ལ། །ཟབ་གཏེར་
རིན་ཆེན་བཞག་པའི་ཡུལ་བཟང་པོ། །གནས་སྲི་དམ་བཏགས་བཀའ་ཡི་ཕྲིན་ལས་
བཅོལ། །དུས་དང་འཚམས་པའི་འགྲོ་འདུལ་བླ་མ་བྱོན། །བསྟན་པའི་སྲོག་ཤིང་འགྲོ་
བའི་ངལ་དུབ་སེལ། །གདུལ་དཀའ་སེམས་ཅན་ཕྲིན་ལས་རྣམ་བཞིས་བསྐྱངས། །དེ་
ནི་གནས་ཆེན་སྤྱི་ཡི་ལོ་རྒྱུས་སོ། །
དགོས་སུ་ཤར་རྫ་སྦས་པའི་གནས་ཆེན་པོའི། །ལོ་རྒྱུས་གནས་ཀྱི་དཀར་ཆག་
བཀོད་པ་ན། །སྔོན་སྦྱང་རྣམ་པར་དཀར་བའི་དད་མོས་ཅན། །གཡུང་དྲུང་བོན་གྱི་
རྗེས་འཇུག་དགེ་བཙུག་པ། །གསང་བ་སྔགས་ལ་ཞུགས་པའི་སྐལ་བ་ཅན། །ཉག་གི་
ཡུལ་གྲུ་དབལ་ཁྱུང་བླ་མའི་གདུང་། །རུས་རིགས་ཆེ་བ་འཛིན་པའི་གསང་སྔགས་
གླིང་། །འཆི་མེད་རྒྱལ་བ་ཡབ་སྲས་ཕྲིན་ལས་ཅན། །གསང་གཏེར་རིན་པོ་ཆེ་ལ་སྤྱོད་
276

བོན་གྱི་གནས་ཡིག་ཕྱོགས་བསྒྲིགས།
པ་བདག །མདོ་ཁམས་གནས་ཡུལ་སྟོད་སྨད་ཐམས་ཅད་ལ། །གནས་ཆེན་གནས་
ཕྲན་དུ་མའི་འགྲོ་དོན་བྱེད། །ཁྱད་པར་སྔར་གྱི་ཕ་བོང་བོན་མོ་ལ། །དངོས་གྲུབ་བརྙེས་
པའི་ཁ་བྱང་ཆེན་པོའི་ནང་། །གནས་ཀྱི་འགྲོ་དོན་འབྱུང་ཚུལ་ནི། །ཝེར་སྙིང་བ་རུ་ན་
ཡི་མཚོ། །ཞེས་དང༌། ཟབ་གཏེར་དངོས་གྲུབ་དབང་ཚུལ་ནང་བཞུགས་པ། །བདེར་
གཤེགས་སྟོང་གི་དབང་ཆེན་དང་། །ཀླུ་གཉན་འཁྲུགས་པ་ཡང་བཅོས་དབང་། །ཞེས་
པ་བཞུགས་པའི་ནང་ཚན་དེ་ཉིད་ནི། །ཕྱོགས་ཕྱོགས་གནས་ཀྱི་དངོས་གྲུབ་ཉུལ་
བའི་ཚེ། །ལྕགས་བྱི་ལོ་དེར་ནམ་གྱི་ཐོ་རངས་ལ། །སྤྲིན་དམར་ཁམས་ནག་འཁྲིགས་
པའི་ནང་ཤེད་ནས། །མེ་ཡི་ཕུང་པོ་རི་རབ་ཙམ་ཞིག་འབར། །དེ་དབུས་ཁྲོ་བོ་གཙོ་
མཆོག་མཁའ་འགྱིང་ཁ། །ཡབ་ཡུམ་ཕྱག་མཚན་རྒྱན་རྫོགས་སྐར་ལྟར་བཀྲ། གཞན་
ཡང་ངོས་མ་འབྱེད་པའི་ལྷ་ཚོགས་ནི། །ནམ་མཁའ་བར་སྣང་གང་བ་ཁྲིགས་གེར་
གསལ། །དེ་མདུན་འཆི་མེད་བླ་ཆེན་ཡབ་སྲས་གསུམ། །གཟི་བརྗིད་མདངས་
ལྡན་མཚན་དཔེ་ལྡན་པར་བཞུགས། །གཞུག་གི་སྤྲིན་དཀར་ལིང་ལིང་ཁེངས་པའི་
ནང་། །མི་དཀར་རྟ་དཀར་གོ་མཚོན་སྤ་བ་ཞིག །རྒྱང་རིང་ལྟ་བུའི་མངོན་མ་མངོན་
མཛོད་བགྲོད། །ཉེ་ཐུང་ལྟ་བུར་དགེ་བསྙེན་ཡིན་ཟེར་བའི། །མི་སྨུག་རལ་བ་ཅོག་
མདུན་ལྷག་མ་འཕྱང༌། །ཨག་ཙོམ་སྨང་རལ(སྨ་ར)བྲང་མདོར་སླེབས་པ་ཞིག །རས་
དམར་ལྟ་བུའི་གཟན་ནི་ཤར་རྐྱང་མནབས། །ཕྱག་ན་རྔ་གཤང་བསྣམས་ནས་གཡག་
དཀར་པོ། །ཟེར་རྔོག་ཁམ་པ་ཅན་ཞིག་བཅིབས་ནས་སུ། །གལ་ཆེ་ལྟ་བུ་བྱེད་ནས་ཚུར་
ཚུར་འོང་། །དེ་མདུན་ཀླུ་མོ་སྦལ་བའི་མགོ་བོ་ཅན། །རིན་ཆེན་གཏེར་གྱི་གཞོང་བ་
ཞིག་ཐོགས་འདུག །དགེ་བསྙེན་དེ་ཡི་ངག་ནས་དང་པོ་ནི། །ས་ལེ་འོད་ཀྱི་སྒྲ་དབྱངས་
སྒྲོགས་ཤིང་འོང་། །དེ་ནས་མི་ཐོས་སྔགས་ཀྱིས་རིགས་ཀུན་ཀློག །དེ་ནས་ཡུལ་གྱི་སྒྲ་
ལས་འདི་སྐད་ཐོས། །
277

བོན་དང་ཞང་ཞུང་ཤེས་རིག་དཔེ་ཚོགས།
ཧེ། སྔོན་གྱི་གོང་མའི་རྗེས་འཇུག །ཟབ་གཏེར་གསང་བའི་བདག་ཉིད། །འདི་
ཉིད་ལྷ་དང་རིག་འཛིན། །གང་ཡིན་ཆ་ནི་ཨེ་འབྱེད། །གསང་སྔགས་དཀྱིལ་འཁོར་
རིགས་བརྒྱ། །ཀུན་གྱི་འདུས་སོ་ཆེ་མཆོག །མཁའ་འགྱིང་ཁྲོ་བོ་ཆེན་པོ། །གཙོ་མཆོག་
རྔམ་པ་དེ་ཡིན། །ཞལ་ཕྱེས་ལྷ་ཚོགས་དུ་མ། །ཁྱད་པར་འཆི་མེད་ཡབ་སྲས། །མཐའ་
ཡས་ཟིལ་གནོན་དཔའ་བོ། །ཤར་རྫའི་ཡུལ་གྱི་གཞི་བདག །བདག་ནི་ཉིད་ཀྱི་ཨུ་
ཡ། །ཕྱོགས་ཕྱོགས་ཀུན་ཏུ་གྲོགས་ལྡན། །དགེ་བསྙེན་ཆེན་པོ་ཡིན་ནོ། །སྟག་ལ་
ཝེར་རོ་རྒྱལ་སར། །ཟླ་འོད་དཀྱིལ་འཁོར་མངོན་ནས། །བར་ཆོད་མེད་པར་ནོར་
བརྙེས། །ཞེས་ཟེར་དགའ་དང་འཛུམ་པའི་རྣམ་གྲངས་བསྟན། །དེ་ནས་ཀླུ་མོ་སྦལ་
མགོ་མ་དེ་ཡིས། །རིན་ཆེན་གཞོང་བ་བསྟན་ནས་འདི་བཞིན་བརྗོད། །གསོན་དང་
རིགས་ཀྱི་མཆོག་གྱུར་བྱམས་སྙིང་ཅན། །ཞི་སེམས་དང་ལྡན་རྣལ་འབྱོར་བོན་ལ་
མོས། །བདག་ནི་སྔོན་གྱི་ཐ་ཚིག་དམ་ཚིག་ཅན། །འཆི་མེད་གཤེན་གྱི་བཀའ་ཉན་
བསྟན་སྲུང་ཆེ། །བ་རུ་ན་ཡི་མཚོ་མོའི་བདག་མོ་སྟེ། །དངོས་གྲུབ་གང་དགོས་སྐྱེས་
བུ་ཡོངས་ལ་བསྩལ། །བདག་གིས་བཟུང་བའི་ནོར་དེ་ཐབས་ཀྱིས་ལོངས། །ཞེས་ཟེར་
འདྲ་བའི་སྣང་བའི་གསལ་ཆ་ཡལ། །དེ་ནས་གཏེར་གྱི་འགྲོ་དོན་རྒྱ་སྙམ་ཡང་། །ས་
ཆ་གང་ཡིན་ཆ་ནི་ངེས་མ་འབྱེད། །ཉིན་ཞག་གསུམ་བཞི་སོང་རྗེས་རྨི་ལམ་ལ། །མི་
དམར་རྟ་དམར་ཆས་ཆེན་བརྒྱན་པ་ཞིག །ཤེད་ཀྱིས་བྱུང་ནས་བདག་ལ་འདི་སྐད་
ཟེར། །ཨེ་མ། གཤེན་གྱི་བསྟན་པའི་མངའ་བདག་རྗེ། །བདག་ནི་ཉིད་ཀྱི་བསུ(སྲུང)མ་
སྟེ། །བསྟན་དང་འགྲོ་བ་ཐམས་ཅད་ཀྱིས། །ཕྱོགས་ཀུན་གནས་ཀྱི་དོན་ཆེད་དུ། །སྔོན་
གྱི་ལུང་བཞིན་གཡེལ་མེད་སྒྲུབ། །འཆི་མེད་ཡབ་སྲས་རིག་འཛིན་ཀུན། །གནས་
ཆེན་གཏེར་གྱི་བྱ་བ་རྣམས། །རྣམ་སྤྲུལ་དུ་མའི་ཕྲིན་ལས་ཆེ། །བདག་གིས་ཡོངས་སུ་
སྲུང་བ་ཡིན། །ཞེས་གསུངས་གསལ་ཆའི་རྨི་ལམ་ཡལ་ཏེ་སོང༌། །དེ་ཉིན་དུས་མཉམ་
278

བོན་གྱི་གནས་ཡིག་ཕྱོགས་བསྒྲིགས།
རབ་བླ་རིན་རྒྱན་གྱིས། །རྫ་ཡུལ་འོང་དགོས་ཞེས་གསུངས་པད་ངག་སླེབས། །ངེས་
པར་ཕྱིན་དགོས་སྟབས་ནི་ཆེ་བསྒྲིག་ཀྱང་། །རང་ཡུལ་གནས་བདག་སོགས་ཀྱིས་ཕྲག་
དོག་ནས། །རེ་ཞིག་ཕྱིན་པའི་ཐབས་ནི་ཟད་ནས་ལུས། །སླར་ཡང་གནས་དང་གཏེར་
གྱིས་འགྲོ་དོན་ཆེ། །དཀོན་མཆོག་གསོལ་བཏབ་ཚོགས་དང་སྒྲུབ་མང་བྱས། །གནས་
གཏེར་ལམ་དུ་བཞག་པའི་བྱ་བ་བརྩམ། །སླར་ཡང་རང་གི་ནད་རྐྱེན་ཀེག་སེལ་
ཆེད། །ཕྱོགས་ཕྱོགས་གནས་ལ་བསྐོར་པ་ཕྱིན་མཚམས་ཚེ། །ཧོར་ཁོག་ཉག་གི་བར་
ཆད་ཁ་བ་རིའི། །འབྲོང་ཆུ་མདའ་རུ་བསྡད་པའི་ནུབ་མོ་ལ། །རྨི་ལམ་ནང་ལ་མི་
དཀར་རྟ་དཀར་ཅན། །སྔར་གྱི་རྒྱང་རིང་གནས་པའི་མི་དེ་འདྲ། །གསུམ་པོ་ཕྱོགས་
ཕྱོགས་འདུག་གནས་ཤར་གནས་དེའི། །དགའ་བའི་མདངས་བསྟན་ཚུལ་གྱིས་ཚིག་
འདི་བརྗོད། །སྐྱེས་བུ་བསྟན་པའི་བདག་ཉིད་ཆེ། །གནས་འདིར་བྱོན་པ་ངོ་མཚར་
ཆེ། །བདག་ནི་ཤར་རྫའི་ཡུལ་གྱི་ཆ། །གནས་བདག་གྱེར་ཟ་མཆེད་གསུམ་ཡིན། །རྨ་
རྒྱལ་སྐུ་གསུང་ཐུགས་ཀྱི་སྤྲུལ། །གྱེར་ནི་བོན་གྱི་བསྟན་སྲུང་ཆེ། །ཟ་ནི་འགལ་བྱེད་
སྲོག་ལ་ཟ། །སྔོན་ཚེ་དྲན་པ་ཡབ་སྲས་ཀྱིས། །གནས་དང་ཡུལ་གྱི་བདག་པོ་སྟེ། །དེ་སྔ་
ཟབ་པ་གཏེར་གྱི་རིགས། །བདག་ཏུ་བསྐོས་པ་ཀུན་ཀ་རིགས། །གསང་གཏེར་སྐྱེས་བུ་
རེ་ལ་གཏོད། །དེ་འགལ་བདག་མེད་རང་བརྡོལ་སོང་། །ད་དུང་ཟབ་གཏེར་གྲངས་མེད་
ཡོད། །བདག་ཅག་གསུམ་ནི་ཞི་རྒྱས་དབང་། །དྲག་པོ་ད་གཟོད་འབྱུང་བ་ཡིན། །རྩེ་
ལྔ་མཐོ་བའི་ནོར་བུ་ལ། །གཡུང་དྲུང་རྒྱ་གྲམ་འཁོར་ལོ་འཆང་། །གསེར་གྱི་པྲ་ཕུད་
མཐའ་ལ་གསོར། །མི་ནུབ་རྣམ་རྒྱལ་གླིང་ལ་ཚུགས། །བསྟན་པའི་སྙན་གྲགས་མཐའ་
ནས་རྒྱས། །བར་ཆད་ཀེག་ལས་བྱོལ་ཐབས་རེམས། །ཞེས་ཀྱི་ཚིག་གི་འཕྲོ་མ་ཡོད་པ་
འདྲ། །རྨི་ལམ་གསལ་ཆ་དེ་ཉིད་འགག་ནས་སོང་། །
དེ་ནས་རྫ་ཡུལ་ལུང་པར་སླེབས་པའི་ཚེ། །ལྷ་སྲིན་དུ་མས་ལྟས་བཟང་སྣ་ཚོགས་
279

བོན་དང་ཞང་ཞུང་ཤེས་རིག་དཔེ་ཚོགས།
བྱུང་། །འབུམ་རྨད་བསམ་གཏན་གླིང་དུ་ཕྱིན་པའི་ནུབ། །མཁའ་འགྲོ་སྔོན་མོ་མི་
དྲེད་ཆིབས་པ་ཞིག །ལྗོན་ཤིང་ནགས་ཚལ་རྒྱས་པའི་བསིལ་གྲིབ་ནས། །ཤེད་ཀྱིས་
བྱུང་ནས་དྲེད་མོང་ངར་ཤར་འདོན། །དེ་ཚེ་བུད་མེད་སྔོན་མོ་ཞིག་གིས་ནི། །ཕྱག་
ན་ཤོག་དྲིལ་ཞིག་ཀློག་ཚུལ་འཛིན་ཞིང་། །ཨེ། བོན་ཉིད་དབྱིངས་ནས་འཆི་མེད་སྐུ་
རུ་བསྟན། །རྒྱལ་བ་ཀུན་གྱི་ངོ་བོ་གཅིག་བསྡུས་པའི། །དྲན་པ